CELEX: 22007D0088
Language: ro
Date: 2007-07-06 00:00:00
Title: Decizia nr. 88/2007 a Comitetului mixt al SEE din 6 iulie 2007 de modificare a anexei XIII (Transporturile) la Acordul SEE

13.12.2007   
            
            
               RO
            
            
               Jurnalul Oficial al Uniunii Europene
            
            
               L 328/34
            
         
      DECIZIA NR. 88/2007 A COMITETULUI MIXT AL SEE
   
   din 6 iulie 2007
   de modificare a anexei XIII (Transporturile) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 54/2007 a Comitetului mixt al SEE din 8 iunie 2007 (1).
            
         
               (2)
            
            
               Directiva 2006/94/CE a Parlamentului European şi a Consiliului din 12 decembrie 2006 privind stabilirea unor reguli comune pentru anumite tipuri de transport rutier de mărfuri (versiune codificată) (2) trebuie încorporată în acord.
            
         
               (3)
            
            
               Directiva 2006/94/CE abrogă Prima directivă a Consiliului din 23 iulie 1962 privind anumite tipuri de transport rutier de mărfuri între statele membre (3), încorporată în acord şi care, prin urmare, trebuie să fie abrogată în temeiul acordului.
            
         
               (4)
            
            
               Directiva 2006/94/CE este o versiune codificată a actului abrogat şi, prin urmare, adaptarea SEE prezentă a acestuia din urmă trebuie să fie menţinută,
            
         DECIDE:
   Articolul 1
   Textul de la punctul 25 (Prima directivă a Consiliului din 23 iulie 1962) din anexa XIII la acord se înlocuieşte cu următorul text:
   
      „32006 L 0094: Directiva 2006/94/CE a Parlamentului European şi a Consiliului din 12 decembrie 2006 privind stabilirea unor reguli comune pentru anumite tipuri de transport rutier de mărfuri (versiune codificată) (JO L 374, 27.12.2006, p. 5).
   
   În sensul prezentului acord, dispoziţiile directivei se citesc cu următoarea adaptare:
   
      «Dispoziţiile directivei se aplică doar transportului pe cont propriu.»”
   
   Articolul 2
   Textele Directivei 2006/94/CE în limbile islandeză şi norvegiană, care urmează a fi publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 7 iulie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secţiunea SEE şi în suplimentul SEE ale Jurnalului Oficial al Uniunii Europene.
   
      Adoptată la Bruxelles, 6 iulie 2007.
      
         
            Pentru Comitetul mixt al SEE
         
         
            Preşedintele
         
         Stefán Haukur JÓHANNESSON
         
      
   
   
      (1)  JO L 266, 11.10.2007, p. 14.
   
      (2)  JO L 374, 27.12.2006, p. 5.
   
      (3)  JO L 70, 6.8.1962, p. 2005/62.
   
      (4)  Nu au fost semnalate obligaţii constituţionale.